তৃণমূলে যোগ দিলেন অভিনেত্রী পার্নো মিত্র

ওয়েব ডেস্ক : রাজ্য রাজনীতিতে বড় চমক! তৃণমূলে যোগ দিলেন অভিনেত্রী পার্নো মিত্র (Parno Mittra)। আগেই শোনা যাচ্ছিল, তিনি তৃণমূলে (TMC) যোগ দিতে পারেন। সেই গুঞ্জন সত্যি করেই তৃণমূল কংগ্রেসে যোগ দিলেন তিনি। মন্ত্রী চন্দ্রিমা ভট্টাচার্যের হাত ধরে শুক্রবার ঘাসফুল শিবিরে যোগ দিলেন তিনি।

আসন্ন বিধানসভা নির্বাচন (West Bengal Assembly Election 2025)। তাঁর আগেই তৃণমূল কংগ্রেসে যোগ দিয়েছেন অভিনেত্রী। ফলে প্রশ্ন উঠছে, পার্নো-কে কি আসন্ন বিধানসভা নির্বাচনে প্রার্থী করতে পারে তৃণমূল? এমনটা হতেই পারে বলে মনে করছে ওয়াকিবহাল মহল। মূলত, ২০২১ সালের বিধানসভা নির্বাচনে বরানগর কেন্দ্রের বিজেপি (BJP) প্রার্থী হয়েছিলেন পার্নো। কিন্তু তৃণমূলের প্রার্থী তাপস রায়ের কাছে হারতে হয়েছিল তাঁকে। অন্যদিকে শোনা গিয়েছে, বিজেপির বিরুদ্ধে নিজের ক্ষোভ উগরে দিয়েছিলেন তিনি।

আরও খবর : পার্ক স্ট্রিট নয়, কুম্ভমেলা! বড়দিনে কলকাতার কোন স্পটে কত ভিড়?

এদিন পার্নো-র তৃণমূলে যোগ দেওয়া নিয়ে চন্দ্রিমা ভট্টাচার্য (Chandrima Bhattacharya) বলেছেন, পার্নো মিত্র মুখ্যমন্ত্রী মমতা বন্দ্যোপাধ্যায়ের কাজে আকৃষ্ট হয়ে তৃণমূলে যোগ দিতে চেয়েছিলেন। মুখ্যমন্ত্রীর নির্দেশের পরেই অভিনেত্রীকে দলে নেওয়া হয়েছে বলে জানিয়েছেন তিনি। অন্যদিকে তৃণমূলে যোগদানের পর পার্নো বলেন, আজ আমার নতুন যাত্রা শুরু হয়েছে। মমতা বন্দ্যোপাধ্যায় এবং অভিষেক বন্দ্যোপাধ্যায়ের নেতৃত্বে এগিয়ে যাব। সঙ্গে জানিয়েছেন, ছ’বছর আগে বিজেপিতে যোগ দিয়েছিলেন তিনি। যেভাবে এগোবে ভেবেছিলাম, বিষয়টি সেভাবে এগোয়নি। মানুষ ভুল করেই থাকে। তাই সেটি শুধরে নিয়ে যোগদান করলাম তৃণমূলে।

প্রসঙ্গত, নির্বাচনে টলিপাড়ার কোন তারকাদের প্রার্থী করা হচ্ছে? তা নিয়ে সবার মধ্যে কৌতুহল দেখা যায়। আর তৃণমূলে যোগদানের পর পার্নো-কে কি আসন্ন বিধানসভা নির্বাচনে প্রার্থী করতে পারে তৃণমূল? প্রশ্ন উঠছে। অবশ্য শাসক দলের প্রার্থী তালিকা ঘোষণা করার পরেই তা জানা যাবে।

দেখুন অন্য খবর :